**JÄÄTMEKÄITLUSTEENUSE LEPING NR......**

…...………….20...a. Tallinnas,

**ATI Grupp OÜ,** edaspidi nimetatud **„Teenuse osutaja“**, keda esindab juhatuse liige Sirli Heldja isikus ühelt poolt ning

**..................................OÜ,** edaspidi nimetatud **„Klient“**, keda esindab juhatuse liige ........................................ isikus teiselt poolt, keda nimetatakse edaspidi Pool või koos Pooled, sõlmisid alljärgneva lepingu (edaspidi nimetatud “Leping”).

1. **LEPINGU SISU**
	1. **Lepingu objekt:** lepingu objektiks on Kliendile antav võimalus vedada oma transpordiga ehitusjäätmeid Väo paekarjääri asuvasse ehitusjäätmete VÄO käitluspaika ja osta Teenuse osutajalt ümbertöödeldud materjale (edaspidi nimetatud Teenus).
2. **POOLTE KINNITUSED**
	1. Poolte esindajad kinnitavad, et neil on kõik seadusest ja esindatava äriühingu põhikirjast tulenevad õigused sõlmida käesolev Leping esindatava äriühingu nimel.
	2. Lepingu Pooled kinnitavad, et nende suhtes ei ole algatatud pankrotimenetlust ega esitatud pankrotiavaldust, samuti ei esine eeldusi nende suhtes pankrotimenetluse algatamiseks.
	3. Teenuse osutaja kinnitab, et tal on olemas kõik tehnilised ja keskkonnakaitselised vahendid ja vajalikud load jäätmekäitlusteenuste osutamiseks.
3. **LEPINGU TINGIMUSED**
	1. Teenuse osutaja korraldab saabuvate ehitusjäätmete vastuvõtu ja käitlemise vastavalt Väo paekarjääri rekultiveerimise järjekorra projektile.
	2. Teenuse osutaja peab kaalulist ja rahalist arvestust saabunud ehitusjäätmete kohta vastavalt jäätmete klassifikatsioonile ja kehtivale hinnakirjale (Lisa nr 1).
	3. Soovi korral väljastatakse Kliendile õiend toodud ehitusjäätmete koguse kohta ühekuulise ajavahemiku lõikes.
	4. Teenuse osutaja väljastab Kliendile kaalumiste raporti üks kord kuus järgneva kuu 5 (viie) tööpäeva jooksul arve lisana.
	5. Kliendi volitatud isikud ja vedajad juhinduvad ehitusjäätmete käitluspaiga kasutamisel territooriumile paigaldatud infotahvlitest-skeemidest ning teenindava personali juhendamisest.
	6. Koormas mittelubatud jäätmete avastamisel keeldub Teenuse osutaja jäätmete vastuvõtmisest. Mittelubatud jäätmete tagastamisega seotud kulud kannab Klient.
4. **ARVELDUSTE KORD**
	1. Teenuse osutaja esitab Kliendile vastuvõetud ehitusjäätmete käitlusteenuse ja/või ümbertöödeldud materjalide müügi eest arve igakuiselt järgneva kuu 5 (viie) tööpäeva jooksul kehtiva hinnakirja alusel (Lisa nr 1). Lepingu punktis 4.3. sätestatud krediidilimiidi täitumisel on Teenuse osutajal õigus esitada arve peale igakordset krediidilimiidi täitumist mitu korda kuus. Teenuse osutajal on õigus muuta arvete saatmise intervalli.
	2. Klient kohustub tasuma arve 14 (neliteist) kalendripäeva jooksul arvates Teenuse osutaja poolt arve väljastamise kuupäevast. Tähtajaks mittetasumise korral on Teenuse osutajal õigus nõuda viivist 0,2% tähtajaks tasumata summalt iga tasumisega viivitatud päeva eest ning võlgnevuse sissenõudmisegatekitatud kahju hüvitamist Kliendi poolt.
	3. Arve tähtajaks tasumata jätmise korral või **krediidilimiidi 500 €** täitumisel on Teenuse osutajal õigus peatada Kliendi teenindamine ilma etteteatamiseta.
5. **POOLTE ÕIGUSED**
	1. Teenuse osutajal on õigus nõuda Kliendilt teenuse eest tasumist ettemaksu korras.
	2. Teenuse osutajal on õigus muuta hinnakirja, teavitades Klienti vähemalt 30 (kolmkümmend) kalendripäeva ette. Uus hinnakiri muutub jõustumise hetkest Lepingu lahutamatuks lisaks.
	3. Pooled võivad Lepingu lõpetada või teha ettepanekuid muudatusteks, teatades sellest teisele Poolele kirjalikult 30 (kolmkümmend) kalendripäeva ette.
	4. Juhul, kui üks Pool osutub pankrotis olevaks või maksujõuetuks või likvideeritakse või satub muul viisil olukorda, kus Lepingu järgsete kohustuste täitmine osutub võimatuks, on teisel Poolel õigus nõuda Lepingu lõpetamist ja Lepingust tulenevate maksete ning täiendavate kulude tasumist otseste dokumentaalselt tõestatud kulude ulatuses.
6. **POOLTE VASTUTUS**
	1. Lepinguga võetud kohustuste täitmata jätmise või mittekohase täitmise eest kannavad Pooled Eesti Vabariigi õigusaktidega sätestatud vastutust.

6.2. Kumbki Pool vastutab iseseisvalt tema süül kolmandatele isikutele tekitatud kahju eest dokumentaalselt tõestatud ulatuses.

6.3. Käesoleva Lepinguga seotud teated kohustuvad Pooled omavahel edastama kirjalikus vormis.

6.4. Aadressi või muude kontaktandmete muutumisest kohustuvad Pooled teineteist koheselt kirjalikus vormis teavitama. Pooled vastutavad üksteisele edastatava informatsiooni õigsuse eest.

**7. ERIMEELSUSED**

7.1. Kõik Lepingu täitmisest, muutmisest, lõpetamisest või vastutuse kohaldamisest tulenevad vaidlusküsimused lahendatakse Poolte vaheliste läbirääkimiste teel. Juhul kui läbirääkimiste teel ei õnnestu kokkulepet saavutada, siis lahendatakse vaidlus Eesti Vabariigi seadusandlusega ettenähtud korras.

**8. LEPINGU DOKUMENDID**

8.1. Lepingu dokumendid koosnevad käesolevast Lepingust, koos lepinguga allkirjastatud Lisadest ja lisadest, milles lepitakse kokku peale käesoleva Lepingu sõlmimist.

8.2. Lisa nr 1 – ATI Grupp OÜ kehtiv hinnakiri.

**9. LEPINGU KEHTIVUS**

9.1. Lepingu sõlmimisega kaotavad kõik varasemad Pooltevahelised lepingud ja muud kokkulepped kehtivuse niivõrd, kuivõrd need on vastuolus Lepinguga.

9.2. Leping jõustub allakirjutamise hetkest mõlema Poole poolt ning on sõlmitud tähtajatult.

9.3. Leping lõpeb kui Teenuse osutajale väljastatud keskkonnaluba nr KL-511977 tunnistatakse kehtetuks või muudetakse selliselt, et Teenuse osutajalt võetakse õigus Lepingu p-s 1.1 kokkulepitud jäätmeid vastu võtta ja käidelda. Nimetatud asjaolust teavitab Teenuse osutaja Klienti kirjalikult viivitamatult.

9.4. Juhul kui Teenuse osutaja keskkonnaloa nr KL-511977 kehtivus peatatakse, siis peatub võrdeliselt keskkonnaloa kehtivuse peatamise perioodiga käesoleva Lepingu täitmine. Nimetatud asjaolust teavitab Teenuse osutaja Klienti kirjalikult viivitamatult.

9.5. Lepingu võib kumbki Pool ühepoolselt lõpetada teatades sellest teisele Poolele kirjalikult ette vähemalt 30 kalendripäeva.

9.6. Poolte kokkuleppel võib Lepingu igal ajal lõpetada ning Lepingu lõpetamise kokkulepe vormistatakse kirjalikult.

9.7. Lepingu täitmisel juhinduvad Pooled Eesti Vabariigis kehtivast seadusandlusest.

**VÄÄRAMATU JÕUD**

10.1. Pool ei kanna vastutust Lepingu rikkumise eest juhul, kui kohustuste täitmine on põhjustatud ettenägematutest või poole tegevusest mitteolenevatest asjaoludest, st. vääramatust jõust (loodusõnnetused, maavärisemine, üleujutused, torm, tulekahju, sõjategevus, mobilisatsioon, erakorraline olukord, massirahutused, võimu- ja valitsusorganite tegevus, riigi- ja kohalike omavalitsuste poolt õigusaktide muutmine või muu Lepingus loetlemata asjaolu, mida Pooled aktsepteerivad vääramatu jõuna).

10.2. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.

10.3. Vääramatu jõud muudab Lepingus toodud tähtaegu perioodi võrra, mille jooksul vääramatu jõu tegurid takistavad Lepingu täitmist.

10.4. Pool, kes rikub kohustust vääramatu jõu asjaolude tõttu, peab vääramatu jõu asjaoludest ja nende mõjust viivitamatult teatama teisele Poolele pärast seda, kui Pool sai teada või pidi teada saama vääramatu jõu asjaoludest. Poolel on kohustus võtta tarvitusele kõik võimalikud abinõud vääramatu jõu asjaolude ning nende tagajärjel tekitatava kahju vältimiseks või mõju vähendamiseks. Pool on kohustatud jätkama oma lepinguliste kohustuste täitmist niipea, kui vääramatu jõu tegurid on kõrvaldatud.

10.5. Juhul, kui vääramatu jõud kestab enam kui neli (4) kuud, on mõlemal Poolel õigus Leping ennetähtaegselt üles öelda.

**POOLTE ESINDAJAD**

11.1. Teenuse osutaja esindajaks on: Sirli Heldja, mob. +372 51 555 12, e-post: sirli@atigrupp.ee

11.2. Kliendi volitatud esindajateks on:..............................; mob. +372..................e-post: ................................

**12. LEPINGU VORMISTAMINE**

12.1. Leping on koostatud kahes identses juriidiliselt võrdväärses eksemplaris kolmel lehel, millest üks antakse Kliendile ja teine Teenuse osutajale. Leping on konfidentsiaalne ja seda võib avaldada kolmandatele isikutele ainult EV õigusaktidega määratud alusel ja korras.

1. **POOLTE REKVISIIDID**

13.1. Teenuse osutaja: 13.2. Klient:

ATI Grupp OÜ ............................................... OÜ

Reg nr 10508923 Reg nr ....................................

KMKR EE100482052 KMKR: EE.............................

Peterburi tee 94h, Tallinn 13816 Aadress: .................................

E-post: atigrupp@atigrupp.ee e-post:...........................@......................

A/a EE862200221011468559 Mob +372 ...........................

**Poolte allkirjad:**

  */allkirjastatud digitaalselt/ /allkirjastatud digitaalselt/*

Sirli Heldja .............................

Juhatuse liige Juhatuse liige